text: মালিক ফে তিয়াউ (, ; জন্ম: ৮ আগস্ট ২০০১; মালিক তিয়াউ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব শালকে ০৪ এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
  
  ২০০৬–০৭ মৌসুমে, জার্মান ফুটবল ক্লাব কালকুম-ভিটলায়েরের যুব পর্যায়ের হয়ে খেলার মাধ্যমে তিয়াউ ফুটবল জগতে প্রবেশ করেছেন এবং পরবর্তীকালে ফর্টুনা ডুসেলডর্ফ, বায়ার লেভারকুজেন, বরুসিয়া মনশেনগ্লাডবাখ এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, এর পরবর্তী মৌসুমে শালকে ০৪ ২-এর অভিষেক করেছেন।
  
  প্রারম্ভিক জীবন
  মালিক ফে তিয়াউ ২০০১ সালের ৮ই আগস্ট তারিখে জার্মানির ডুসেলডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
  
  আন্তর্জাতিক ফুটবল
  মালিক তিয়াউ ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
  
  তথ্যসূত্র
  
  বহিঃসংযোগ
   
   
   
   
   
   
  
  বিষয়শ্রেণী:২০০১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:জার্মান ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:ফুটবল ক্লাব শালকে ০৪-এর খেলোয়াড়
  বিষয়শ্রেণী:ফুটবল ক্লাব শালকে ০৪ ২-এর খেলোয়াড়
title: মালিক তিয়াউ